***ROMÂNIA***

***JUDEŢUL CONSTANŢA***

***COMUNA ION CORVIN***

***CONSILIUL LOCAL***

**HOTĂRÂREA NR. 53**

**privind aprobarea nivelului impozitelor, taxelor locale şi amenzilor**

**aplicabile persoanelor fizice şi juridice în anul fiscal 2011**

**Consiliul Local al Comunei Ion Corvin, judeţul Constanţa, întrunit în şedinţa ordinară, legal constituită, din data de 20.10.2010,**

 Examinând:

-expunerea de motive a domnului Dumitru Nedea – primarul comunei Ion Corvin,

-raportul de specialitate al Compartimentului Impozite şi Taxe din cadrul Primăriei Comunei Ion Corvin,

-avizul Comisiei de specialitate nr. 1 a Consiliului Local

-avizul de legalitate al Secretarului comunei Ion Corvin,

În baza:

-art.36 alin.(4) lit.c) din Legea administraţiei publice locale nr.215/2001, republicată, cu modificările şi completările ulterioare,

-art.27 şi art.30 din Legea nr.273/2006 privind finanţele publice locale, cu modificările şi completările ulterioare,

-Titlului IX din Legea nr.571/2003 privind Codul Fiscal, cu modificările şi completările ulterioare,

-Normelor Metodologice de aplicare a prevederilor titlului IX din Codul fiscal, aprobate prin Hotărârii Guvernului nr.44/2004, cu modificările şi completările ulterioare,

-Hotărârii Guvernului nr.956/2009, privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2010,

-prevederilor Hotărârii Consiliului Local nr.64/17.12.2009,

-Codului de Procedură Fiscală, republicat, cu modificările şi completările ulterioare,

-Ordonanţei Guvernului nr.2/2001 privind regimul juridic al contravenţiilor, cu modificările şi completările ulterioare,

-prevederilor Legii nr. 52/2003 privind transparenţa decizională în administraţia publică locală,

În temeiul art. 45 alin.(1) din Legea administraţiei publice locale nr.215/2001, republicată, cu modificarile si completarile ulterioare:

**HOTĂRĂŞTE:**

 **Art.1** Se aprobă nivelul impozitelor, taxelor locale, taxelor speciale, altor taxe locale şi amenzilor aplicabile persoanelor fizice şi juridice în anul fiscal 2011, astfel cum sunt prevăzute în anexele următoare, şi anume:

-Anexa nr.1 - impozitul şi taxa pe clădiri;

-Anexa nr.2 - impozitul şi taxa pe teren;

-Anexa nr.3 - taxa asupra mijloacelor de transport;

-Anexa nr.4 - taxa pentru eliberarea certificatelor, avizelor şi autorizaţiilor;

-Anexa nr.5 - taxa pentru serviciile de reclamă şi publicitate

-Anexa nr.6 - taxa pentru afişaj în scop de reclamă şi publicitate;

-Anexa nr.7 - impozitul pe spectacole;

-Anexa nr. 8 – taxa hotelieră;

-Anexa nr.9 - alte taxe locale;

-Anexa nr.10 - taxe speciale;

-Anexa nr.12 - taxele extrajudiciare de timbru;

-Anexa nr.13 – amenzi şi sancţiuni.

 **Art.2** În vederea stabilirii valorilor impozabile la clădirile şi alte construcţii aparţinând persoanelor fizice şi a impozitului pe terenurile deţinute în proprietate de contribuabili, se stabileşte zona C pentru toate localităţile comunei Ion Corvin.

 **Art.3** Controlul şi încasarea taxelor menţionate la art.2 şi art.3 din prezenta hotărâre se face prin grija Compartimentului Impozite şi Taxe din cadrul Primăriei comunei Ion Corvin.

 **Art.4** Secretarul comunei Ion Corvin va comunica prezenta Hotărâre autorităţilor, instituţiilor şi persoanelor interesate.

 **Prezenta Hotărâre a fost adoptată cu 10 voturi pentru, - voturi împotrivă şi - abţineri din totalul de 10 consilieri prezenţi la sedinta.**

 ***Ion Corvin :20 octombrie 2010***

|  |  |
| --- | --- |
| PREŞEDINTE DE ŞEDINŢĂ,  | AVIZAT pentru legalitate, |
| Consilier local, | Secretar |
| CETE PETRE | Mocanu Stela |
|  |  |